Maavithaa a vorithi nimaikitie ngono raiya 60 a vururi wa Ethiopia aria marari guku vururiri matari na marua maria magiririte.
Andu engi anana nimaikitue ngono umunthi muthenya umwe tu vuva ya andu 52 gwikua ngono mwena wa Kiboko varavarari nene ya Mombasa kuthii Nairobi thiini ya muvango ya gucarania na andu aya.
Ndeto ino nikiritwe kirore ni kamanda wa maavithaa a vorithi kuria Makueni Joseph Ole Napeiyan, uria ugite 28 gatagatiri ka andu aya marari loriri iria iria irathiite mwena wa Mombasa.
Vindi ya uthuthuria nirio andu aya mamenyithirie maavithaa a vorithi kurari na andu engi 24 mavingiritue nyombari mwena wa Kiboko.
24 aya nimaikirue ngono na mavirwa stationiri ya vorithi ya Makindu vuva ya maavithaa a vorithi kutharikira nyomba ino.
Kaari wa Mugendi
Mbica irutitue online
kik_Latn kik_Latn kik_Latn kik_Latn swh_Latn run_Latn kik_Latn